
Nr. ______ din 20.05.2025  			        
 Avizat Serviciul Juridic-Contencios
                                                                          prin Raport de avizare nr. _____/__.__.2025


 RAPORT DE SPECIALITATE 
[bookmark: _Hlk198030913]privind modificarea HCL nr. 317/2024 referitoare la stabilirea tarifelor și chiriilor pentru utilizarea temporară a terenurilor și spațiilor din piețele și târgul comercial aparținând Municipiului Drobeta-Turnu Severin, pentru anul 2025


Consiliul Local al Municipiului Drobeta-Turnu Severin a aprobat prin Hotărârea nr. 126/2023 înființarea societății Piețe și Târguri Drobeta SRL, societate de drept public și de interes local care are drept obiect principal de activitate închirierea și subînchirierea bunurilor imobiliare proprii sau închiriate, bunurile deținute aparținând asociatului unic Municipiul Drobeta-Turnu Severin.
Prin Hotărârea nr. 317 din 19.12.2024, Consiliul Local al Municipiului Drobeta-Turnu Severin a aprobat taxele și chiriile valabile în anul 2025 pentru folosirea temporară a terenurilor și spațiilor din piețe și târgul comercial aparținând domeniului public al municipiului.
Având în vedere că pentru anul 2025 au fost majorate taxele de salubrizare percepute tuturor utilizatorilor casnici, respectiv non-casnici și faptul că societatea noastră este unica plătitoare a acestei taxe, fără a percepe producătorilor agricoli și comercianților care utilizează pe bază de închiriere temporară mesele, locurile și suprafețelor din piețele municipale alte costuri referitoare la igienizarea, întreținerea și salubrizarea meselor sau locurilor deținute,
Ținând cont și de practica altor unități din țară cu profil similar (piețe publice) de a percepe utilizatorilor proprii tarife pentru salubrizarea și întreținerea meselor, tonetelor sau locurile închiriate,
Cu respectarea prevederilor Legii nr. 227/2015 privind Codul fiscal, actualizată, a Legii societăților nr. 31/1990, a Actului constitutiv al societății noastre aprobat prin HCL nr. 126/2023, cu actualizările ulterioare și în baza art. 6 alin. (2) lit. e) din ROF aprobat prin HCL nr. 151/2023,
Propunem completarea HCL nr. 317/19.12.2024 privind stabilirea tarifelor și chiriilor pentru utilizarea temporară a terenurilor și spațiilor din piețele și târgul comercial aparținând Municipiului Drobeta-Turnu Severin, pentru anul 2025, cu un nou tarif referitor la igienizarea/ întreținerea meselor și locurilor deținute de producătorii agricoli și comercianți în obiectivele administrate, astfel:
[bookmark: _Hlk198030992]„1. Se introduc tarife noi la Capitolul III Alte tarife pentru piețele Mircea, Crihala și Crișan, respectiv la Capitolul IX Alte Tarife pentru Târgul Comercial Veterani, care vor avea următorul conținut:
a) Tarif pentru igienizare/întreținere mese/locuri utilizate de producătorii agricoli și comercianți prin închiriere zilnică (forfetară), în cuantum de 1 leu/zi/masă (loc);
b) Tarif pentru igienizare/întreținere mese/locuri utilizate de producătorii agricoli și comercianți prin închiriere lunară (rezervare), în cuantum de 15 lei/lună/masă (loc).” 
		După aprobare, noile tarife se vor aplica începând cu data de 1 iunie 2025.
Având în vedere considerentele expuse, cu anexarea HCL nr. 317/2024 privind tarifele și chiriile aprobate în piețe și târgul comercial pentru anul 2025, vă înaintăm spre analiză și aprobare modificarea anexei la această hotărâre prin adăugarea tarifului privind igienizarea/întreținerea meselor și locurilor din piețe închiriate de producătorii agricoli și de comercianți, conform anexei.
 Prezentul Raport de specialitate este întocmit în conformitate cu prevederile art. 136 alin. (8) din Ordonanța de urgență nr. 57 din 03.07.2019 (Codul administrativ), cu observarea și respectarea dispozițiilor Legii nr. 227/2015 – Codul fiscal și a Legii nr. 31/1990, actualizată, privind societățile.

